शत्रुघ्न सिन्हा की पत्नी पूनम सिन्हा ने कहा, मैंने कभी राजनाथ सिंह को एक शब्द नहीं कहा, सिर्फ...  
लखनऊ से चुनाव लड़ रही हैं पूनम सिन्हा 
कांग्रेस नेता शत्रुघ्न सिन्हा की पत्नी हैं पूनम सिन्हा 
कहा- मैं नकारात्मक राजनीति में भरोसा नहीं रखती
शत्रुघ्न सिन्हा की पत्नी पूनम सिन्हा (Poonam Sinha) लखनऊ (Lucknow Seat) से गृहमंत्री राजनाथ सिंह (Rajnath Singh) के खिलाफ सपा (SP) के टिकट पर चुनाव लड़ रही हैं.  पूनम सिन्हा को पूरा विश्वास है कि सपा द्वारा किए गए विकास कार्यों की बदौलत उन्हें जीत हासिल होगी. पूनम सिन्हा कहती हैं, "लखनऊ से मेरा जुड़ाव बहुत पहले हो गया था. जब मेरे माता-पिता 1947 में कराची से यहां आए थे, तब उन्होंने पहली बार लखनऊ में घर पाया था". वह कहती हैं, "मैं पिछले साल से अखिलेश यादव से बात कर रही हूं. मैं उनकी युवा ऊर्जा, उनकी दूरदृष्टि और लोगों के लिए कुछ करने को लेकर उनके दृढ़ संकल्प से प्रभावित थी". पूनम सिन्हा कहती हैं कि यादव परिवार उनका ख्याल रखता रहा है. उन्होंने कहा, "उन्होंने मुझे एक उत्कृष्ट टीम दी है जो मेरे अभियान का कार्यक्रम और मार्गदर्शन करती है.